**Приложение № 1**

**ПРОЕКТ НА ДОГОВОР**

**ВЪЗЛОЖИТЕЛ: „ТОПЛОФИКАЦИЯ СОФИЯ” ЕАД**

**ИЗПЪЛНИТЕЛ: ....................................................................**

**ПРЕДМЕТ: „ИЗПЪЛНЕНИЕ НА СТРОИТЕЛНО-МОНТАЖНИ РАБОТИ ЗА ОБЕКТ: „М16-I-3: РЕКОНСТРУКЦИЯ НА ТОПЛОПРОВОДНИ ОТКЛОНЕНИЯ ОТ КАМЕРА К-III-7-47-08 НА УЛ. "ЦАР ИВАН АЛЕКСАНДЪР" ДО БЛОКОВЕ 300, 301, 302, КЛУБ, 303, 303Б И 303В, 307 И 306 ВХ. А И ВХ. Б - Ж.К. "СВ. ТРОИЦА", Р-Н ИЛИНДЕН“**

Днес, ………………..... г., в гр. ……………., между:

**1. „ТОПЛОФИКАЦИЯ СОФИЯ” ЕАД,** със седалище и адрес на управление: гр. София, ул. Ястребец № 23 Б, вписано в Търговския регистър на Агенция по вписванията към министъра на правосъдието с ЕИК 831609046, представлявано от инж. Александър Александров, в качеството му на Изпълнителен директор, наричан за краткост в договора „**ВЪЗЛОЖИТЕЛ**”

и

**2.** ............................................................................................................., със седалище и адрес на управление:.................................................................................................................., ЕИК ................................, регистрирано в Търговския регистър на Агенция по вписванията към министъра на правосъдието/ код по Регистър БУЛСТАТ ............../ регистрационен номер или друг идентификационен код .................................... *(ако изпълнителят е лице, установено в друга държава членка на ЕС или трета страна)* и ДДС номер .................................., представлявано от ....................................., наричано за краткост в договора „**ИЗПЪЛНИТЕЛ**“,

(наричани заедно за краткост в договора „Страните“)

на основание чл. 183, във вр. с 112 ЗОП и в изпълнение на Решение №............./...................г. на Изпълнителния директор на „Топлофикация София” ЕАД за определяне на изпълнител в процедура за възлагане на обществена поръчка с предмет: **„Изпълнение на строително-монтажни работи за обект: „М16-I-3: Реконструкция на топлопроводни отклонения от камера К-III-7-47-08 на ул. "Цар Иван Александър" до блокове 300, 301, 302, клуб, 303, 303Б и 303В, 307 и 306 вх. А и вх. Б - ж.к. "Св. Троица", р-н Илинден“**, се сключи настоящият договор, с който страните по него се споразумяха за следното:

**I. ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни строително-монтажни работи /СМР/ съгласно инвестиционен проект, възложен с обществена поръчка с предмет: **„Изпълнение на строително-монтажни работи за обект: „М16-I-3: Реконструкция на топлопроводни отклонения от камера К-III-7-47-08 на ул. "Цар Иван Александър" до блокове 300, 301, 302, клуб, 303, 303Б и 303В, 307 и 306 вх. А и вх. Б - ж.к. "Св. Троица", р-н Илинден“,** в съответствие с одобрения инвестиционен проект, изискванията на Закона за устройство на територията /ЗУТ/ и свързаните с него подзаконови нормативни актове, Технически спецификации (Приложение № 1 към този Договор), Техническото предложение за изпълнение на поръчката (Приложение № 2 към този Договор), Ценовото предложение за изпълнение на поръчката (Приложение № 3 към този Договор), в т.ч. Количествено–стойностна сметка, съдържаща обема и единичните цени за всеки вид работа.

**ІІ.** **СРОК и МЯСТО ЗА ИЗПЪЛНЕНИЕ НА ДЕЙНОСТИТЕ ПО ДОГОВОРА**

**Чл. 2. (1)** Договорът влиза в сила от датата на подписването му и е до датата на изпълнение на всички поети от Страните задължения по Договора.

**(2)** Срокът за изпълнение на строителството съгласно Техническото предложение на **ИЗПЪЛНИТЕЛЯ** е …….. /……/ календарни дни.

**(3)** Срокът по ал. 2 включва времето от подписване на Протокол за откриване на строителна площадка и определяне на строителна линия и ниво на строежа – Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството до подписването на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**(4)** Срокът по ал. 2 спира да тече за времето, за което по законоустановения ред е съставен Акт за установяване състоянието на строежа при спиране на строителството – Приложение № 10 към чл. 7, ал. 3, т. 10 от Наредба № 3 от 31 юли 2003 г. за съставяне на актове и протоколи по време на строителството. След съставяне на Акт за установяване състоянието на строежа и СМР при продължаване на строителството – Приложение № 11 към чл. 7, ал. 3, т. 11 от Наредба № 3/31.07.2013 г., продължава да тече посоченият срок.

**(5)** Срокът за изпълнение на дейностите се удължава съответно с периода на спирането. След отпадане на причината за спиране на срока, въз основа на частта от срока за изпълнение, която не е изтекла към момента на спирането, се определя кога изтича срокът.

**(6)** Крайният срок за изпълнение на строително-монтажните работи се удължава и в случай на лоши метеорологични условия, непозволяващи спазване на технологията на изпълнение на работите, което се доказва с Акт за установяване състоянието на строежа при спиране на строителството – Приложение 10 към чл. 7, ал. 3, т. 10 от Наредба № 3 от 31 юли 2003 г.

**(7)** Мястото на изпълнение на договора е територията на Столична община, Район Илинден.

**III.** **ЦЕНА И НАЧИН НА ПЛАЩАНЕ**

**Чл. 3. (1)** Общата стойност за изпълнение на всички дейности по предмета на договора е … (…) лева **без ДДС**, респективно … (…) лева **с ДДС**, определена съгласно Ценовото предложение на **ИЗПЪЛНИТЕЛЯ**, разпределена както следва:

|  |  |  |
| --- | --- | --- |
| **№** | ОБЕКТ: **„М16-I-3: Реконструкция на топлопроводни отклонения от камера К-III-7-47-08 на ул. "Цар Иван Александър" до блокове 300, 301, 302, клуб, 303, 303Б и 303В, 307 и 306 вх. А и вх. Б - ж.к. "Св. Троица", р-н Илинден“** | **Цена в лева без включен ДДС** |
| I. | Изпълнение на строително-монтажните работи (СМР) съгласно одобрения инвестиционен проект | .................... |
| II. | Непредвидени разходи за СМР – до 10 % от стойността на СМР  | .................... |
| **Обща стойност за изпълнение на поръчката в лева без включен ДДС:** | **....................** |

**(2)** Цената по предходната алинея е за цялостното изграждане на обекта, включително цената на вложените материали, извършени работи и разходите за труд, механизация, енергия, складиране и други подобни, както и печалба за строителя (обхвата на формиране на цената е посочен в Приложение № 3 към настоящия договор – Ценово предложение на **ИЗПЪЛНИТЕЛЯ**).

**(3)** Общата стойност за изпълнение на СМР по ал. 1 е формирана съгласно количествено-стойностна сметка към Ценовото предложение на **ИЗПЪЛНИТЕЛЯ**.Единичните цени за изпълнение на строително-монтажните работи, посочени вколичествено-стойностна сметка не подлежат на промяна за срока на договора.

**(4)** За целите на настоящия договор **„непредвидени разходи“** за строително-монтажни работи са разходите, които водят до увеличаване на количествата, предварително заложени в количествените сметки към проекта и/или до нови строително-монтажни работи, възникнали в резултат на работи и/или обстоятелства, които към момента на разработване и одобряване на инвестиционния проект не е могло да бъдат предвидени.

**(5) ВЪЗЛОЖИТЕЛЯТ** ще заплати на **ИЗПЪЛНИТЕЛЯ** количества, различни от заложените и/или нови непредвидени разходи за СМР до размера, посочен в ценовата му оферта, само при доказана и одобрена необходимост от извършването им и представяне на доказателствени документи за извършването им след одобрение на заменителна таблица от възложителя с одобрени нови количества и единични цени при нови видове работи, след направено изменение на сключения договор за обществена поръчка с избрания изпълнител при условията и по реда на чл. 116 от ЗОП.

**(6)** За новите строително-монтажни работи, за които няма посочени единични цени в количествено-стойностната сметка, **ИЗПЪЛНИТЕЛЯТ** представя нови единични цени по видове строително-монтажни работи, с анализ за всяка от тях, които подлежат на утвърждаване от Възложителя, формирани на база следните елементи на ценообразуване:

* Средна часова ставка ……. лв./човекочас
* Допълнителни разходи върху труд ……. %
* Допълнителни разходи върху механизация ……. %
* Доставно-складови разходи ……. %
* Печалба ……. %

**(7)** Извършването на промени във видовете и количествата на строителните и монтажните работи от количествено-стойностната сметка, предложени от **ИЗПЪЛНИТЕЛЯ,** които не водят до увеличаване на общата стойност на договора, се съгласува с **ВЪЗЛОЖИТЕЛЯ** преди да започне изпълнението им. Единичните цени се вземат от количествено-стойностната сметка, част от Ценовото предложение на **ИЗПЪЛНИТЕЛЯ**, а количествата им се доказват с количествена сметка с подписан протокол от **ИЗПЪЛНИТЕЛ**, консултант, упражняващ строителен надзор, проектант и упражняващ инвеститорски контрол, придружен със заменителна таблица. Протоколът се представя на **ВЪЗЛОЖИТЕЛЯ** за одобрение.

**(8)** Всички държавни и местни такси, които трябва да бъдат заплатени за въвеждането на обекта в експлоатация не са включени в цената на договора и са за сметка на **ВЪЗЛОЖИТЕЛЯ**.

**(9)** Когато е приложимо, таксите за първоначален технически преглед на съоръжението/ята са за сметка на строителя.

**Чл. 4**. **ВЪЗЛОЖИТЕЛЯТ** заплаща на **ИЗПЪЛНИТЕЛЯ** договорената цена по чл. 3, ал. 1 по следния начин:

1. **АВАНСОВО ПЛАЩАНЕ:**
2. Aвансовото плащане е в размер 20 % /двадесет на сто/ от общата стойност на договора по чл. 3, ал. 1 и се извършва в срок до 15 /петнадесет/ календарни дни при едновременно наличие на следните условия:

- след подписване на Протокол за откриване на строителна площадка и определяне на строителна линия и ниво на строежа – Приложение № 2а към чл. 7, ал. 3, т. 2 от Наредба № 3 от 31 юли 2003 година;

- след представяне от **ИЗПЪЛНИТЕЛЯ** на проформа фактура;

- след представяне от **ИЗПЪЛНИТЕЛЯ** на гаранция в полза на ВЪЗЛОЖИТЕЛЯ за авансово предоставени средства в размер 20 % /двадесет на сто/ от общата стойност на договора без ДДС (в размер на авансово предоставените средства).

2. Срокът за плащане започва да тече, считано от момента на настъпване на последното (във времево отношение) от условията.

3. След получаване на аванс **ИЗПЪЛНИТЕЛЯТ** е длъжен да издаде оригинална фактура.

4. Авансовото плащане се приспада пропорционално от всички останали плащания до достигане на пълния му размер.

5. Гаранция в полза на **ВЪЗЛОЖИТЕЛЯ** за авансово предоставени средства не се представя, ако в 3 /три/-дневен срок от подписване на договора **ИЗПЪЛНИТЕЛЯТ** писмено заяви пред **ВЪЗЛОЖИТЕЛЯ**, че не желае да бъде извършвано авансово плащане. В този случай сумата, предназначена за авансовото плащане се трансформира към окончателното плащане и за него се прилагат правилата за извършване на окончателно плащане.

1. **МЕЖДИННИ ПЛАЩАНИЯ:**
2. Общият размер на авансовото и междинните плащания е до 90 % /деветдесет на сто/ от стойността строително-монтажните работи, включени в предмета на договора. Междинни плащания се извършват в срок до 15 /петнадесет/ дни за действително извършени строително-монтажни работи съгласно одобреното от **ВЪЗЛОЖИТЕЛЯ** КСС, при едновременно наличие на следните условия:

- наличие на подписани констативни протоколи за действително извършени и подлежащи на заплащане строително-монтажни работи;

- издадена оригинална фактура от **ИЗПЪЛНИТЕЛЯ**.

2. Срокът за плащане започва да тече, считано от момента на настъпване на последното (във времево отношение) от условията.

 (3) ОКОНЧАТЕЛНО ПЛАЩАНЕ:

1. Окончателното плащане е в размер, равен на разликата между общата стойност на всички действително извършени и подлежащи на заплащане строително-монтажни работи, съгласно КСС по проекта и извършените авансово и междинни плащания. Окончателното плащане се извършва в срок до 30 /тридесет/ календарни дни при едновременно наличие на следните условия:

- след подписване на Констативен акт за установяване годността за приемане на строежа (част, етап от него) – Приложение № 15 към чл.7, ал.3, т.15 от Наредба №3/2003г. за съставяне на актове и протоколи по време на строителството

- след издаване на оригинална фактура от **ИЗПЪЛНИТЕЛЯ**.

2. Срокът за плащане започва да тече, считано от момента на настъпване на последното (във времево отношение) от условията.

**(4)** Сборът от стойностите на всички извършени плащания по договора не може да надхвърля общата стойност на договора.

**(5)** Срокът на всички плащания разписани в договора може да бъде удължен при възникнали обстоятелства съгласно чл. 303а, ал. 2 от Търговския закон.

**Чл. 5**.  **(1)** Плащанията се извършват в български лева по банков път, по сметка на **ИЗПЪЛНИТЕЛЯ**, посочена в съответната фактура.

**(2)** В случай, че за изпълнение на поръчката има сключен договор за подизпълнение възложителят заплаща възнаграждение директно на подизпълнителя при условията на **чл. 19** от настоящия договор.

**(3)** Общата стойност на договора не може да се променя за целия срок на договора и не може да надвишава Ценовото предложение на **ИЗПЪЛНИТЕЛЯ**.

**(4)** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове. При изготвяне на разходно-оправдателните си документи, **ИЗПЪЛНИТЕЛЯТ** задължително вписва номера и датата на настоящия договор.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 6 (1)** **ВЪЗЛОЖИТЕЛЯТ** е длъжен:

1. да заплати уговореното възнаграждение по начина и съгласно условията на настоящия договор;

2. да предостави на **ИЗПЪЛНИТЕЛЯ** цялата необходимата изходна информация за точното и качествено изпълнение на възложените с настоящия договор работи;

3. да оказва всякакво нужно съдействие на **ИЗПЪЛНИТЕЛЯ** за изпълнениена работите, възложени с настоящия договор;

4. да предостави на **ИЗПЪЛНИТЕЛЯ** строителната площадка с Протокол обр. № 2а към чл. 7, ал. 3, т. 2 от Наредба № 3 от 31 юли 2003 година за откриване на строителна площадка и определяне на строителна линия и ниво на строежа и да осигури свободен достъп до обекта съгласно одобрения от него график;

5. да осигури достъп до обектите на интервенция, като при необходимост изисква от **ИЗПЪЛНИТЕЛЯ** изготвяне на график за извършване на дейностите, предмет на обществената поръчка;

6. да осигури консултант по смисъла на чл. 166, ал. 1, т. 1 от Закона за устройството на територията, който ще извърши строителен надзор на обекта на интервенция;

7. да уведоми **ИЗПЪЛНИТЕЛЯ**, за представителите на Строителния надзор и **ВЪЗЛОЖИТЕЛЯ**, които ще подписват всички актове и протоколи съгласно Наредба № 3 за съставяне на актове и протоколи по време на строителството.

8. да уведоми **ИЗПЪЛНИТЕЛЯ** писмено в 5 /пет/-дневен срок от установяване на появили се в гаранционния срок дефекти, в случай на установени такива;

9. да приеме изпълнението в случай, че то съответства на уговорените условия;

10. след подписване на Констативен акт за установяване годността за приемане на строежа – Констативен акт обр. № 15 да предприеме необходимите действия за получаване на Разрешение за ползване.

 **(2)** **ВЪЗЛОЖИТЕЛЯТ** има право:

1. да изисква информация за хода на изпълнението на предмета на договора;

2. да осъществява контрол по изпълнението на този договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност;

3. да прави възражения по изпълнението на работата в случай на неточно или некачествено изпълнение;

4. да откаже да приеме част от работата или цялата в случай, че **ИЗПЪЛНИТЕЛЯТ** се е отклонил от поръчката или работата му е с недостатъци;

5. да дава указания, които са задължителни за **ИЗПЪЛНИТЕЛЯ**, освен ако са в нарушение на строителните правила и нормативи, на нормативни актове или водят до съществено отклонение от поръчката;

6. **ВЪЗЛОЖИТЕЛЯТ** не носи отговорност за действия и/или бездействия на **ИЗПЪЛНИТЕЛЯ** или неговите подизпълнители в рамките на обекта, в резултат на които възникват:

- смърт или злополука, на което и да било физическо лице;

- загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството;

- нарушение на нормативни изисквания от **ИЗПЪЛНИТЕЛЯ** и неговите служители или лица, подчинени на неговите служители, или в резултат на нарушение на правата на трети лица.

7. **ВЪЗЛОЖИТЕЛЯТ** има право да усвоява суми от Гаранцията за изпълнение при условията на Договора.

**Чл. 7 (1) ИЗПЪЛНИТЕЛЯТ** е длъжен:

1. във всички етапи на изпълнението на договора, да спазва императивните разпоредби на ЗУТ, регламентиращи задълженията на строителя, като носи изцяло риска и отговорността за всички опасности по изпълнение на работите или доставените материали и оборудване, вложени в строителството, по време на целия срок на договора;

2. да изпълни договорените строително-монтажни работи качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми;

3. да държи на обекта едно копие от инвестиционния проект и да го предоставя, при поискване от представители участници в строителството и контролните органи;

4. да осигурява достъп до строежа на съответните контролни органи и на представителите на **ВЪЗЛОЖИТЕЛЯ** и представители на строителния надзор;

5. своевременно да уведомява **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на строително-монтажните работи и/или други дейности по реализация на обекта;

6. да поддържа валидна регистрация в ЦПРС към Строителната камара за изпълнение на строежи от категорията строеж, в която попадат обекта на поръчката за целия срок на договора;

7. да поддържа валидна регистрация в Регистъра на Държавна агенция за метрологичен и технически надзор /ДАМТН/ по чл. 36, ал. 1 от Закона за техническите изисквания към продуктите /ЗТИП/ или еквивалентен регистър за извършване на дейностите, включени в предмета на договора;

8. да поддържа валидна застраховка за покриване на пълната му професионална отговорност като строител, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./ за целия срок на Договора;

9. да не променя състава на персонала и/или ръководния състав, който отговаря за изпълнението, съгласно *Списък на персонала и/или ръководния състав, който ще отговаря за изпълнението,* неразделна част от този договор (Приложение № 4 към Договора), без предварително писмено съгласие от страна на **ВЪЗЛОЖИТЕЛЯ;**

10. да представя на **ВЪЗЛОЖИТЕЛЯ** сертификати за съответствие и декларации за произхода на материалите, влагани в строителството;

11. да изпълни договорените проектни и строително-монтажни работи качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми, опазване на околната среда и безопасността на строителните работи, Техническото предложение за изпълнение на поръчката, Ценовото предложение на **ИЗПЪЛНИТЕЛЯ**, в т.ч Количествено–стойностна сметка, съдържаща обема и единичните цени за всеки вид работа или дейност – представляващи неразделна част от този договор, както и в съответствие с нормативните и технически изисквания за този вид работа;

12. при проверка на място от страна на Възложител и национални одитни и контролни органи, да осигури присъствието на свой представител, както и да осигури: достъп до помещения; преглед на документи, удостоверяващи направените разходи за изпълнение на договора, както и всяка друга информация, свързана с изпълнение на задълженията му по настоящия договор;

13. **ИЗПЪЛНИТЕЛЯТ** изпълнява задълженията си самостоятелно или с подизпълнител. При ползване на подизпълнител, **ИЗПЪЛНИТЕЛЯТ** е длъжен да спазва разпоредбите на чл. 66 от Закона за обществени поръчки. **ИЗПЪЛНИТЕЛЯТ** се задължава да сключи договор за подизпълнение, ако е обявил в офертата си ползването на подизпълнители.

**(2)** **ИЗПЪЛНИТЕЛЯТ** има право:

1. да иска от **ВЪЗЛОЖИТЕЛЯ** необходимото съдействие за изпълнение на работата и допълнителна информация при необходимост и съдействие в случаите, когато възникнали проблеми могат да се решат само с негово участие;

2. да иска от **ВЪЗЛОЖИТЕЛЯ** приемане на работата, в случай че е изпълнена точно и съобразно уговореното;

3. да получи договореното възнаграждение при точно изпълнение на настоящия договор;

4. да иска замяна на експерт от персонала и/или ръководния състав от *Списъка на персонала и/или ръководния състав, който ще отговаря за изпълнението,* приложен към настоящия договор. Замяната на експерт от персонала и/или ръководния състав, отговарящ за изпълнението на поръчката, се извършва в случай, че експерт включен в изпълнението й по обективни причини не може да осъществява работата си по обекта. Замяната се извършва след предварително писмено съгласуване с **ВЪЗЛОЖИТЕЛЯ**, като **ИЗПЪЛНИТЕЛЯТ** следва да предложи експерт със същата или по-висока квалификация и опит в сравнение с експерта, който се замества. Допълнителни разходи, възникнали в резултат от смяната на експерта, са за сметка на **ИЗПЪЛНИТЕЛЯ;**

5.да изисква спазване на конфиденциалност от страна на **ВЪЗЛОЖИТЕЛЯ** по отношение на свързани с негова търговска тайна предложения и дейности, които прилага за качественото изпълнение на настоящия договор.

**V. НОСЕНЕ НА РИСК**

**Чл. 8. (1)** Рискът от случайно погиване или повреждане на извършените СМР, материали, техника и др. се носи от **ИЗПЪЛНИТЕЛЯ** до предаването на обекта на **ВЪЗЛОЖИТЕЛЯ.**

**(2)** **ВЪЗЛОЖИТЕЛЯТ** носи риска от погиване или повреждане на вече приетите СМР, освен ако погиването или повреждането е по вина на **ИЗПЪЛНИТЕЛЯ** или последният е могъл да го предотврати при полагане на дължимата грижа.

**VI. ПРИЕМАНЕ НА ИЗПЪЛНЕНИЕТО. ГАРАНЦИОННИ СРОКОВЕ. ЗАПОВЕДНА КНИГА НА СТРОЕЖА**

**Чл. 9. (1)** Всички обстоятелства, свързани с изпълнението на този договор, като предаване и приемане на строителната площадка, приемане на изпълнените строително-монтажните работи, както и такива подлежащи на закриване, съставяне на междинни и окончателни актове и протоколи за приемане и предаване на строително-монтажните работи и други, се документират и оформят от представителите на страните по договора, съгласно Наредба № 3 от 31.07.2003 год. за съставяне на актове и протоколи по време на строителството и приложимата нормативна уредба, както и документи доказващи количественото и качествено изпълнение на дадения вид дейност.

**(2)** Актовете и протоколите се съставят във форма и вид, предписан от нормативните документи и имат доказателствена сила при установяване на обстоятелствата, свързани със започването, спирането, изпълнението и приемането на работите по предмета на настоящия договор.

**(3)** Актовете и протоколите се изготвят въз основа на данни от строителните книжа, от други документи, изискващи се по съответния нормативен акт, от договорите, свързани с изпълнението на строежите, и от констатациите при задължителни проверки, огледи и измервания на място.

**(4)** При констатиране на несъществени недостатъци, които не възпрепятстват нормалния ход на изпълнение на договора, **ВЪЗЛОЖИТЕЛЯТ** не може да откаже да приеме изпълненото. За тези недостатъци се съставят протоколи, в които се договарят сроковете, в които следва да бъдат отстранени от **ИЗПЪЛНИТЕЛЯ** за негова сметка.

**(5) ИЗПЪЛНИТЕЛЯТ** гарантира качеството на извършените строителни и монтажни работи и поема задължението да отстранява появилите се дефекти и недостатъци по време на гаранционния срок.

**(6) ИЗПЪЛНИТЕЛЯТ** се задължава да поправи всяка некачествено изпълнена работа, за която има надлежно съставен протокол за констатация, съгласно действащото законодателство, или констатирано договорно нарушение.

**(7)** Проявените дефекти и недостатъци се констатират с протокол, подписан от представители на страните по договора и Строителния надзор, в който се посочват и сроковете за отстраняването им.

**(8)** Страните уговарят гаранционен срок за строително-монтажни работи на преносни и разпределителни проводи (мрежи) и съоръжения към тях на техническата инфраструктура в размер съобразно минималните изисквания съгласно чл. 20, ал. 4, т. 8 от Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(9)** Гаранционните срокове започват да текат от датата на въвеждане на обекта в експлоатация. Отговорността на **ИЗПЪЛНИТЕЛЯ** при изпълнение на настоящия договор за обществена поръчка приключва с изтичането на гаранционния срок, съгласно ал. 8.

**(10) ИЗПЪЛНИТЕЛЯТ** се задължава да отстранява за своя сметка скритите недостатъци и появилите се дефекти в поетия гаранционен срок.

**(11)** При установяване на появили се в гаранционния срок дефекти, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**.

**(12)** **ИЗПЪЛНИТЕЛЯТ** се задължава да отстрани за своя сметка появилите се в гаранционния срок дефекти в срок от 10 /десет/ календарни дни от получаване на писменото уведомление за тях от **ВЪЗЛОЖИТЕЛЯ** (или при доказана обективна невъзможност в посочения срок – в предварително уговорен между страните разумен срок).

**(13)** В случай на неизпълнение на задължението на изпълнителя по ал. 12 **ВЪЗЛОЖИТЕЛЯТ** има право да възложи отстраняването им на друго физическо или юридическо лице, като направените разходи, доказани със съответните документи, са за сметка на **ИЗПЪЛНИТЕЛЯ**.

**(14)** В случаите на ал. 13, **ИЗПЪЛНИТЕЛЯТ** дължи на **ВЪЗЛОЖИТЕЛЯ** направените разходи за отстраняване на дефектите в двоен размер.

**(15)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на Строежа, която се съхранява на строежа от **ИЗПЪЛНИТЕЛЯ**. Лицата, издали предписанията, респ. заповедите, задължително ги подписват и датират.

**(16)** Предписанията и заповедите, вписани в заповедната книга, са задължителни за **ИЗПЪЛНИТЕЛЯ**.

**(17)** Ако **ИЗПЪЛНИТЕЛЯТ** не иска да изпълни предписание или заповед на **ВЪЗЛОЖИТЕЛЯ** или консултанта, извършващ строителен надзор, той има право в 3 /три/ -дневен срок от тяхното издаване да впише мотивиран отказ в заповедната книга.

**(18)** В случай, че в 7 /седем/ -дневен срок от вписване на мотивирания отказ **ВЪЗЛОЖИТЕЛЯТ** или консултантът, извършващ строителен надзор,писмено не отмени предписанието или заповедта си, то **ИЗПЪЛНИТЕЛЯТ** в 3 /три/ -дневен срок може да направи възражение пред органите на ДНСК, като до произнасянето им строителството се спира. След проверка органите на ДНСК издават задължителни указания, свързани с изпълнението на СМР по договора.

**VII. ГАРАНЦИИ. УСЛОВИЯ И РАЗМЕР**

**Гаранция за обезпечаване на изпълнението на договора за обществена поръчка /Гаранция за изпълнение/**

**Чл. 10. (1)** При подписване на договора **ИЗПЪЛНИТЕЛЯТ** представя гаранция за обезпечаване на изпълнението на задълженията си по него, в една от следните форми:

1. Парична сума в лева в размер на 3 % /три на сто/ от стойността на договора без ДДС, депозирана по банкова сметка на **ВЪЗЛОЖИТЕЛЯ**, както следва:

**Обслужваща банка: „ОБЩИНСКА БАНКА” АД**

**IBAN: BG48SOMB 9130 1011 2533 02**

**BIC: SOMBBGSF**

2. Банкова гаранция за сума в лева в размер на 3 % /три на сто/ от стойността на договора без ДДС със срок на валидност не по-малко от 30 /тридесет/ дни след прекратяването на договора за изпълнение на обществената поръчка. Банковата гаранция трябва да бъде безусловна, неотменима и в полза на **ВЪЗЛОЖИТЕЛЯ** за конкретния договор, както и да може да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане в полза на **ВЪЗЛОЖИТЕЛЯ**, при първо писмено искане от **ВЪЗЛОЖИТЕЛЯ**, в случай че **ИЗПЪЛНИТЕЛЯТ** не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на **ИЗПЪЛНИТЕЛЯ.** **ВЪЗЛОЖИТЕЛЯТ** следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на **ИЗПЪЛНИТЕЛЯ** по друг договор, а следва да е сключена за настоящия договор. Застраховката следва да е със срок на валидност не по-малко от 30 /тридесет/ дни след прекратяването на договора за изпълнение на обществената поръчка. Застрахователната сума по сключената застраховка трябва да е в размер, равен на 3 % /три на сто/ от стойността на договора. Застрахователната премия трябва да е платима еднократно.

**(2)** **ВЪЗЛОЖИТЕЛЯТ** предвижда 20% /двадесет на сто/ от размера на гаранцията за изпълнение по ал. 1 да обезпечава изпълнението на задълженията на **ИЗПЪЛНИТЕЛЯ** по време на гаранционния срок съгласно чл. 9, ал. 8, вр. чл. 9, ал. 9 от настоящия Договор, който е част от предмета на поръчката и техническото предложение на **ИЗПЪЛНИТЕЛЯ.**

**(3)** Разходите за депозита, банковата гаранция или застраховка са за сметка на **ИЗПЪЛНИТЕЛЯ.**

**(4)** Гаранцията за изпълнение покрива всяко неточно изпълнение на договора, в резултат на недобросъвестно поведение от страна на **ИЗПЪЛНИТЕЛЯ**, както и поправяне на некачествено изпълнени работи, които не са отстранени своевременно от **ИЗПЪЛНИТЕЛЯ.**

**(5)** **ВЪЗЛОЖИТЕЛЯТ** може да задържи гаранцията по ал. 1, ако в хода на изпълнението възникне спор между страните, който е внесен за решаване от компетентен съд.

**(6) ВЪЗЛОЖИТЕЛЯТ** има право да задържи/усвои гаранцията до размера на уговорените с настоящия договор неустойки, когато **ИЗПЪЛНИТЕЛЯТ** не изпълни и/или изпълни частично задълженията си по този договор или забави тяхното изпълнение. При прекратяване дейността на **ИЗПЪЛНИТЕЛЯ** или при обявяването му в несъстоятелност, **ВЪЗЛОЖИТЕЛЯТ** има право да задържи/усвои целия размер на гаранцията за изпълнение.

**(7)** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**(8)** Когато **ВЪЗЛОЖИТЕЛЯТ** се е удовлетворил от гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 /десет/ дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция/застраховка или нова банкова гаранция/застраховка.

**(9)** В случай на удължаване срока за изпълнение на договора, **ИЗПЪЛНИТЕЛЯТ** се задължава при необходимост съответно да удължи срока на валидност на гаранцията.

**(10)** В случай, че гаранцията за изпълнение е под формата на парична сума, тя се освобождава до 30 /тридесет/ дни след приключване на всички дейности, включени в предмета на договора/след прекратяването на договора за изпълнение на обществената поръчка.

**(11) ВЪЗЛОЖИТЕЛЯТ** освобождава Гаранцията за изпълнение на Договора, както следва:

1. частично освобождаване на сума, представляваща 80 % /осемдесет на сто/ от размера гаранцията за изпълнение по ал. 1, в срок до 30 /тридесет/ календарни дни след приключване на изпълнението на СМР, предмет на Договора с Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година, ако липсват основания за усвояването от страна на **ВЪЗЛОЖИТЕЛЯ** на каквато и да е сума по нея;

2. окончателно освобождаване на сума, представляваща 20 % /двадесет на сто/ от размера на гаранцията за изпълнение по ал. 1, в срок до 30 /тридесет/ календарни дни, след изтичане на гаранционния срок по договора съгласно чл. 9, ал. 8, вр. чл. 9, ал. 9 от този Договор, при условие, че **ИЗПЪЛНИТЕЛЯТ** е изпълнил всички свои задължения по Договора и сумите по гаранцията не са усвоени, или не са настъпили условия за усвояването им.

**(12)** Освобождаването на Гаранцията за изпълнение се извършва по един от следните начини:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена от него;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**Гаранция, която обезпечава авансово предоставените средства**[[1]](#footnote-1) **(Гаранция за авансово предоставени средства)**

**Чл. 11. (1)** След подписването на този Договор и преди извършване на авансово плащане от страна на **ВЪЗЛОЖИТЕЛЯ**, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция, която обезпечава авансово предоставените средства в размер на 20 % /двадесет на сто/ от стойността на договора без ДДС, съгласно условията на чл. 4, ал. 1 от Договора.

1. Гаранцията за авансово предоставени средства се представя по избор на **ИЗПЪЛНИТЕЛЯ** в една от формите, посочени в чл. 111, ал. 5 от ЗОП, при съответно спазване на приложимите условия, посочени в чл. 10 от настоящия Договор.
2. Гаранцията за авансово предоставени средства се освобождава до 3 /три/ дни след връщане или усвояване на аванса.

**Общи условия относно Гаранцията за изпълнение и Гаранцията за авансово предоставени средства**

**Чл. 12. ВЪЗЛОЖИТЕЛЯТ** не дължи лихва върху сумата по Гаранцията за изпълнение и Гаранцията за авансово предоставени средства за срока, за който средствата са престояли законно при него.

**VIII. НЕИЗПЪЛНЕНИЕ. ОТГОВОРНОСТ**

**Чл. 13. (1)** При неспазване на срока за изпълнение на договора по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 0,05 % /нула цяло и пет на сто/ от стойността на неизпълнените видове работи по обекта, за всеки ден закъснение, но не повече от 10 % /десет процента/ от тази стойност.

**(2)** При виновно некачествено извършване на СМР, освен задължението за отстраняване на дефектите и другите възможности, предвидени в чл. 265 ЗЗД, **ИЗПЪЛНИТЕЛЯТ** дължи и неустойка в размер на 5 % /пет процента/ от стойността на некачествено извършените СМР.

**(3)** Предвидените в договора неустойки не лишават изправната страна от правото да търси обезщетение за вреди – претърпени загуби и пропуснати ползи, доколкото те са пряка и непосредствена последица от лошото изпълнение и са могли да бъдат предвидени при пораждане на задължението. Но ако неизправната страна е била недобросъвестна[[2]](#footnote-2), тя отговаря за всички преки и непосредствени вреди.

**X. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 14. (1)** Страните не могат да променят или допълват договора, освен в случаите, предвидените в чл. 116 от Закона за обществените поръчки.

**(2)** В случай, че сроковете за изпълнение на проекта бъдат изменени, то следва крайните срокове за изпълнение да се считат като крайни срокове за изпълнение на строителството.

**(3)** Изменения, породени от възникването на нови правила и условия в нормативен документ, както и всякакви други документи и указания, свързани с размера на цената на проекта/настоящия договор, начина на плащане, начина на отчитане, както и всякакви други условия от настоящата поръчка, продиктувани от новите правила, се считат за основание за промяна на сключения договор по смисъла на чл. 116, ал. 1, т. 1 от ЗОП, като обхвата и естеството на възможните изменения, както и условията, при които те могат да се използват не трябва да води до промяна в предмета на договора.

**Чл. 15.** Всякакви промени в Договора, включително на приложенията към него, се правят в писмена форма.

**Чл. 16. (1)** Действието на този договор се прекратява:

1. с изпълнение на всички задължения по договора;

2.по взаимно съгласие между страните;

3. при настъпване на обективна невъзможност за изпълнение на възложената работа;

4. с писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, **ВЪЗЛОЖИТЕЛЯТ** не е в състояние да изпълни своите задължения;

5. когато след започване изпълнението на дейностите по настоящия договор са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ** с писмено уведомление, в 7 /седем/ -дневен срок след настъпване на обстоятелствата;

6. по реда на чл. 118, ал. 1 от ЗОП.

**(2)** **ВЪЗЛОЖИТЕЛЯТ** има право да развали договора, без да дължи каквато и да е неустойка и без да отправя покана за доброволно изпълнение по смисъла на чл. 87 от ЗЗД когато:

1. **ИЗПЪЛНИТЕЛЯТ** не започне работите, които са му възложени, в срок от 15 /петнадесет/ работни дни, считано от датата на подписване на Протокол за откриване на строителна площадка и определяне на строителна линия и ниво на строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството), при условие, че липсва двустранно констатиране на обективни обстоятелства, които обуславят незапочването на работите;

2. **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация по отношение на него.

**(3)** Към момента на разваляне на договора **ИЗПЪЛНИТЕЛЯТ** се задължава да преустанови по-нататъшната работа, с изключение на тази, която е свързана с обезопасяването на строителната площадка, и да предаде по надлежния ред всички строително-монтажни работи, изпълнени от него към датата на разваляне, както и съпътстващата строителна документация.

**(4)** При предсрочно прекратяване на договора **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършените и неизплатени видове работи.

**(5)** **ИЗПЪЛНИТЕЛЯТ** може да развали договора по общия ред, когато **ВЪЗЛОЖИТЕЛЯТ**:

1. Системно не изпълнява задълженията си по договора;

2. Възпрепятства или отказва, без основателна причина, необходимо действие/съдействие при съгласуване или одобряване на проектите, подписване на актовете или протоколите по отчитането и приемането на строителството.

**(6)** В случаите на прекратяване или разваляне на договора съгласно предходните алинеи (с изключение на хипотезата на ал. 2, т. 1) **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за всички действително извършени и подлежащи на заплащане дейности, приети от **ВЪЗЛОЖИТЕЛЯ** без забележки.

**XI. ДОГОВОР ЗА ПОДИЗПЪЛНИТЕЛ**

**Чл. 17. ИЗПЪЛНИТЕЛЯТ** се задължава, в случай, че е посочил, че ще ползва подизпълнител при изпълнение на поръчката, в срок до 3 /три/ дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати на **ВЪЗЛОЖИТЕЛЯ** копие на договора или допълнителното споразумение заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълнява, и че за тях не са налице основания за отстраняване в процедурата за възлагане на обществената поръчка, предмет на договора, съобразно изискванията на чл. 66, ал. 14 от ЗОП.

**Чл. 18.** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл. 19. (1)** В случай, че за изпълнение на поръчката има сключен договор за подизпълнение **ВЪЗЛОЖИТЕЛЯТ** заплаща възнаграждение директно на подизпълнителя, в случай, че:

1. Частта от поръчката, която се изпълнява от подизпълнителя, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ.**

2. Подизпълнителят е отправил искане до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15 /петнадесет/ -дневен срок от получаването му.

**(2)** Към искането **ИЗПЪЛНИТЕЛЯТ** е длъжен да предостави становище, от което да е видно дали оспорва плащанията или част от тях като недължими.

**(3)** **ВЪЗЛОЖИТЕЛЯТ** има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**(4)** В случай на приемане на изпълнението на частта от строителството, при съответно спазване на разпоредбите на **чл. 9**, **ВЪЗЛОЖИТЕЛЯТ** заплаща възнаграждение за тази част на подизпълнителя в срок до 15 /петнадесет/ дни от подписването на приемно-предавателен протокол за приемане на изпълнението на съответната част от строителството.

**Чл. 20.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**XII. НЕПРЕДВИДЕНИ ОБСТОЯТЕЛСТВА**

**Чл. 21. (1)** Страните не отговарят за неизпълнение на задължение по този Договор, когато невъзможността за изпълнение се дължи на непредвидени обстоятелства.

**(2)** За целите на този Договор, „непредвидени обстоятелства“ има значението на това понятие по смисъла на т. 27 от §2 от ПЗР на ЗОП.

**(3)** Страната, засегната от непредвидени обстоятелства, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 2 (два) дни от настъпването им. Към уведомлението се прилагат всички релевантни и/или нормативно установени доказателства за настъпването и естеството им, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато траят непредвидените обстоятелства, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непредвидените обстоятелства.

**Чл. 22.** Не може да се позовава на непредвидени обстоятелства Страна:

1. която е била в забава или друго неизпълнение преди настъпването им;

2. която не е информирала другата Страна за настъпването им; или

3. чиято небрежност или умишлени действия или бездействия са довели до невъзможност за изпълнение на Договора.

**XIII. ДРУГИ УСЛОВИЯ**

**Чл. 23. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване.

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея, фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 24.** Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.

**Чл. 25. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 /пет/ дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 5 /пет/ дни от вписването ѝ в съответния регистър.

**Чл. 26.** Страните нямат право да прехвърлят изцяло или частично правата и задълженията си по Договора, с изключение на хипотезите на чл. 117 от ЗОП.

**Чл. 27.**  Нищожността на някоя клауза от Договора не води до нищожност на друга клауза или на Договора като цяло.

**Чл. 28.** Всички спорове, възникнали по тълкуването и прилагането на договора ще се решават чрез преговори между страните, а когато е невъзможно да се постигне съгласие – по съдебен ред от компетентния български съд, в съответствие с българското законодателство. За всички неуредени в този договор въпроси се прилагат разпоредбите на действащото българско законодателство.

**Чл. 29.** Настоящият договор се състави в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Приложения:

**Чл. 30.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**, включително КСС;

Приложение № 4 *–* Списък на членовете на персонала и/или ръководния състав, които ще отговарят за изпълнението, както и документи, които доказват професионална компетентност на лицата;

Приложение № 5 – Гаранция за изпълнение;

Приложение № 6 – Гаранция за авансово предоставени средства *(ако е приложимо).*

**ВЪЗЛОЖИТЕЛ: ИЗПЪЛНИТЕЛ:**

**ИНЖ. АЛЕКСАНДЪР АЛЕКСАНДРОВ .........….………….**

**ИЗПЪЛНИТЕЛЕН ДИРЕКТОР …..............….…….**

**„ТОПЛОФИКАЦИЯ СОФИЯ“ ЕАД ………...........…….**

1. Текстовете на чл. 11 не се прилагат в случай, че **ИЗПЪЛНИТЕЛЯТ** писмено е заявил пред възложителя, че не желае да бъде извършено авансово плащане, при условията на чл. 4, ал. 1, т. 5 от този договор. [↑](#footnote-ref-1)
2. По смисъла на този договор „недобросъвестност“ означава умисъл или груба небрежност. [↑](#footnote-ref-2)